|  |
| --- |
| **Обиљежавање Међународне седмице безбједности саобраћаја** |

|  |  |
| --- | --- |
| **ДИО I**: *ИНФОРМАЦИЈЕ О УКЉУЧЕНИМ СУБЈЕКТИМА* | |
| Укључени субјекти | Министарство саобраћаја и веза РС – Наташа Костић  МУП РС – Горан Шмитран и Зоран Средић  Министарство просвјете и културе – Мира Бера  Министарство здравља и социјалне заштите – Ален Шеранић  Агенција за безбједност саобраћаја РС – Милија Радовић  ЈП «Путеви Републике Српске» - Саша Јаснић  ЈП «Аутопутеви Републике Српске» - Зоран Јерковић  Ауто мото савез Републике Српске – Јелица Лубура  Црвени крст Републике Српске – Ђоко Михајловић  Град Бања Лука – Славко Давидовић |

|  |  |
| --- | --- |
| **ДИО II**: *ИНФОРМАЦИЈЕ О ПРОЈЕКТУ* | |
| **Назив пројекта** | **ОБИЉЕЖАВАЊЕ МЕЂУНАРОДНЕ СЕДМИЦЕ БЕЗБЈЕДНОСТИ САОБРАЋАЈА** |
| **Сврха пројекта:**  Друга УН Глобална седмица безбједности саобраћаја обиљежава се у периоду од 06. до 12. Маја и посвећена је безбједности пјешака. Циљ обиљежавања недјеље безбједности саобраћаја јесте скретање пажње на хитну потребу за бољом заштитом пјешака у саобраћају. Неопходно је предузимање низа мјера на повећању безбједности пјешака како би се смањило њихово страдање и постигли циљеви Деценије акције за безбједност саобраћаја 2011-2020 да се спаси 5 милиона живота.  У Републици Српској је у 2012. години у саобраћајним незгодама смртно страдало 40 пјешака (29 % од укупно страдалих), од чега једно дијете, 129 пјешака је тешко повријеђено, од чега 13 дјеце, а 259 пјешака је лакше повријеђено, од чега 58 дјеце. Изузетно велики број страдалих пјешака тражи предузимање хитних мјере и у Републици Српској на повећању њихове безбједности.  **Циљеви** обиљежавања Међународне седмице безбједности саобраћаја:  **А) Краткорочни**   * подизање свести о постојећим саобраћајним прописима у вези ограничења брзине кретања, вожње под утицајем алкохола, забрани кориштења мобилног телефона у вожњи и другим видовима ометања возача у вожњи, и праву пјешака на безбједно кретање, * боље спровођење закона, * јефтине (брзе) мјере на побољшању путне инфраструктуре: * боља освијетљеност околине објеката које користе пјешаци и површина за кретање пјешака, * уклањање препрека са површина које су намијењене за кретање пјешака, * безбједни путеви за долазак у школу и повећање безбједности саобраћаја у зони школа, * Повећање видљивости пешака подстицањем употребе рефлектујућих прслука, трака, беџева.   **Б) Дугорочни**   * изградња тротоара/стаза за кретање пјешака, подвожњака, надвожњака и унапређење саобраћајне сигнализације, * смиривање саобраћаја (смањење брзине кретања) у насељима примјеном „лежећих полицајаца“, вибрационих трака, изградњом пјешачких острва и другим грађевинским мјерама, * измјена закона ради бољег регулисања прекорачења брзине кретања, вожње под утицајем алкохола, коришћењ моблилног телефона у вожњи, као и досљедније спровођење постојећих закона, * онемогућавање приступа возилима зонама за кретање пјешака, * успостављање и обезбеђивање безбедносних стандарада за возила којима се штите пешаци, * брже и боље збрињавање повријеђених у саобраћајнихм незгодама, * обезбјеђивање континуиране едукације свих учесника у саобраћају и најшире јавности. | |
| **Досадашња искуства**  До сада није обиљежавана Међународна седмица безбједности саобраћаја, али су проведене двије кампање на повећању безбједности пјешака. Прва кампања под називом «Пјешаци опрез» проведена је у Новембру 2012. године, а друга кампања под називом «Будимо видљиви, будимо опрезни» у Фебруару ове године. Анкете проведене у склопу ових кампања показале су недовољно познавање закона о безбједности саобраћаја од стране пјешака, као и да се свјетлоодбојни прслуци и сличне ознаке уопште не користе. | |
| **Временски период реализације пројекта**  Пројекат ће се реализовати у периоду од 06. до 12. Маја 2013. године | |
| **Информација о сегментима пројекта**  За обиљежавање Међународне седмице безбједности саобраћаја потребно јепровести сљедеће активности:   1. Формирати радну групи која ће планирати, организовати и промовисати ову Седмицву, 2. Дефинисати циљеве и активности чијим провођењем треба да се обезбиједи постизање циљева, 3. Постићи политичку подршку за обиљежавање Дана сјећања, 4. У обиљежавање укључити што више субјеката у Републици Српској 5. Процјенити потребна финансијска средства 6. Направити Медијски план 7. Организовати и реализовати активности 8. Урадити Извјештај са оцјеном реализације пројекта | |

|  |
| --- |
| **Укључени субјекти/распоред активности:**  Министарство саобраћаја и веза Републике Српске;  Министарство унутрашњих послова Републике Српске;  Министарство просвјете и културе;  Министарство здравља и социјалне заштите;  Агенција за безбједност саобраћаја РС;  Завод за образовање одраслих РС;  ЈП «Путеви Републике Српске»;  ЈП «Аутопутеви Републике Српске»;  Ауто мото савез Републике Српске;  Црвени крст Републике Српске;  Град Бања Лука;  Невладине организације.  Са циљем да се обезбиједи политичка подршка обиљежавању Седмице безбједности саобраћаја Министарство саобраћаја и веза ће припремити Информацију за Владу РС како би Влада Републике Српске подржала ову активност. |

|  |  |  |
| --- | --- | --- |
| Датум | Активност | Укључени субјекти |
| 22 – 26 априла 2013 | Информација за Владу о обиљежавању Недјеље | Министарство саобраћаја |
| 5. мај | Најава у медијима  Интервју са директором Агенције | Министарство саобраћаја, Агенција за безбједност саобраћаја |
| 6. – 12. маја | Појачана активност на уклањању непрописно паркираних возила на пјешачким површинама | МУП, Комунална полиција (Јединице локалне самоуправе) |
| 6. – 12. маја | Одржати састанке са заинтересованим субјектима на подручју локалне заједнице везано за безбједност пјешака. Представник надлежне Полицијске станице припремио би податке о страдању пјешака за посљедње четири године | Јединице локалне самоуправе,  МУП |
| 10. мај | Сједница Савјета за безбједност саобраћаја Републике Српске у 10 часова  Централни догађај на Тргу Крајине у 12 часова  Организовати кратке шетње у свим општинама/градовима уз учешће АМД и Црвеног крста | Савјета за безбједност саобраћаја  Сви укључени субјекти,  Јединице локалне самоуправе,  АМС РС,  Црвени крст |